CELEX: 32020R0581
Language: el
Date: 2020-04-27 00:00:00
Title: Εκτελεστικός κανονισμός (ΕΕ) 2020/581 της Επιτροπής της 27ης Απριλίου 2020 για την τροποποίηση του εκτελεστικού κανονισμού (ΕΕ) 2018/659 σχετικά με τους όρους για την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση (Κείμενο που παρουσιάζει ενδιαφέρον για τον ΕΟΧ)

28.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 133/52
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/581 ΤΗΣ ΕΠΙΤΡΟΠΗΣ
         της 27ης Απριλίου 2020
         για την τροποποίηση του εκτελεστικού κανονισμού (ΕΕ) 2018/659 σχετικά με τους όρους για την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3,
         Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 12 παράγραφοι 1 και 4, το άρθρο 13 παράγραφος 2, το άρθρο 16 και το άρθρο19 στοιχείο β),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2018/659 της Επιτροπής (3) ορίζει τους όρους για την είσοδο ιπποειδών και σπέρματος, ωαρίων και εμβρύων ιπποειδών στην Ένωση. Καθορίζει τον κατάλογο τρίτων χωρών από τις οποίες τα κράτη μέλη επιτρέπουν την είσοδο ιπποειδών και σπέρματος, ωαρίων και εμβρύων ιπποειδών και καθορίζει τους όρους υγειονομικού και κτηνιατρικού ελέγχου για τις εν λόγω εισόδους.
                  
               
                     (2)
                  
                  
                     Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ιπποειδών στην Ένωση. Προβλέπει ότι οι εισαγωγές ιπποειδών στην Ένωση επιτρέπονται μόνον από τρίτες χώρες ή περιοχές τους, οι οποίες είναι απαλλαγμένες από τη (νόσο) μάλη (Burgholderia mallei) για περίοδο τουλάχιστον έξι μηνών.
                  
               
                     (3)
                  
                  
                     Στις 25 Δεκεμβρίου 2019 η Τουρκία κοινοποίησε, μέσω του συστήματος κοινοποίησης ζωονόσων, κρούσμα (της νόσου) μάλης, η οποία επιβεβαιώθηκε στις 4 Δεκεμβρίου 2019 σε άλογο στην Πρίγκηπο, Επαρχία Κωνσταντινούπολης, Τουρκία. Η είσοδος ιπποειδών και ζωικού αναπαραγωγικού υλικού ιπποειδών από την Τουρκία στην Ένωση θα πρέπει να ανασταλεί για περίοδο τουλάχιστον 6 μηνών. Ως εκ τούτου, είναι αναγκαίο να τροποποιηθεί η καταχώριση για την Τουρκία στο παράρτημα I του εκτελεστικού κανονισμού (ΕΕ) 2018/659.
                  
               
                     (4)
                  
                  
                     Στα Ηνωμένα Αραβικά Εμιράτα έχει καθιερωθεί μια νέα λίγκα αγώνων υπερπήδησης εμποδίων υπό την αιγίδα του Διεθνούς Ιππικού Ομίλου (Fédération Equestre Internationale - FEI), η οποία περιλαμβάνει προκριματικές δοκιμασίες για το Παγκόσμιο Κύπελλο Αγώνων Υπερπήδησης Εμποδίων. Με βάση τις ζωοϋγειονομικές εγγυήσεις που παρέχουν τα Ηνωμένα Αραβικά Εμιράτα, είναι δικαιολογημένη η προσθήκη της σειράς διαγωνισμών υπερπήδησης εμποδίων της Διεθνούς Λίγκας αγώνων υπερπήδησης εμποδίων των Ηνωμένων Αραβικών Εμιράτων στον κατάλογο εκδηλώσεων για τις οποίες επιτρέπεται η επανείσοδος στην Ένωση έπειτα από προσωρινή εξαγωγή διάρκειας μικρότερης των 90 ημερών. Ως εκ τούτου, είναι αναγκαίο να τροποποιηθεί το υπόδειγμα υγειονομικού πιστοποιητικού και το υπόδειγμα δήλωσης που ορίζονται στο παράρτημα II μέρος 2 τμήμα Β κεφάλαιο 1 του εκτελεστικού κανονισμού (ΕΕ) 2018/659.
                  
               
                     (5)
                  
                  
                     Επομένως, ο εκτελεστικός κανονισμός (ΕΕ) 2018/659 θα πρέπει να τροποποιηθεί αναλόγως.
                  
               
                     (6)
                  
                  
                     Για να αποφευχθούν οι αρνητικές επιπτώσεις στο εμπόριο, είναι αναγκαίο να προβλεφθεί μεταβατική περίοδος έως τις 31 Οκτωβρίου 2020, κατά τη διάρκεια της οποίας τα υγειονομικά πιστοποιητικά που έχουν εκδοθεί σύμφωνα με τον εκτελεστικό κανονισμό (ΕΕ) 2018/659, όπως τροποποιήθηκε με τον εκτελεστικό κανονισμό (ΕΕ) 2018/2147 (4), θα γίνονται δεκτά υπό την προϋπόθεση ότι έχουν εκδοθεί πριν από τις 21 Οκτωβρίου 2020.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2018/659 τροποποιείται ως εξής:
            
                        1)
                     
                     
                        Στο παράρτημα I, η καταχώριση για την Τουρκία τροποποιείται σύμφωνα με το παράρτημα I του παρόντος κανονισμού.
                     
                  
                        2)
                     
                     
                        Στο παράρτημα II, το κεφάλαιο 1 του τμήματος Β του μέρους 2 αντικαθίσταται από το κείμενο που παρατίθεται στο παράρτημα II του παρόντος κανονισμού.
                     
                  
         
            Άρθρο 2
            Έως τις 31 Οκτωβρίου 2020, τα κράτη μέλη επιτρέπουν την επανείσοδο στην Ένωση εγγεγραμμένων ίππων που συνοδεύονται από το σχετικό υγειονομικό πιστοποιητικό που έχει συνταχθεί σύμφωνα με το υπόδειγμα υγειονομικού πιστοποιητικού που καθορίζεται στο παράρτημα II μέρος 2 τμήμα Β κεφάλαιο 1 του εκτελεστικού κανονισμού (ΕΕ) 2018/659, όπως τροποποιήθηκε με τον εκτελεστικό κανονισμό (ΕΕ) 2018/2147, υπό την προϋπόθεση ότι το σχετικό υγειονομικό πιστοποιητικό έχει εκδοθεί πριν από τις 21 Οκτωβρίου 2020.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Απριλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 14.9.1992, σ. 54.
         
            (2)  ΕΕ L 192 της 23.7.2010, σ. 1.
         
            (3)  Εκτελεστικός κανονισμός (ΕΕ) 2018/659 της Επιτροπής, της 12ης Απριλίου 2018, σχετικά με τους όρους για την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 110 της 30.4.2018, σ. 1).
         
            (4)  Εκτελεστικός κανονισμός (ΕΕ) 2019/2147 της Επιτροπής, της 28ης Νοεμβρίου 2019, για την τροποποίηση και τη διόρθωση του εκτελεστικού κανονισμού (ΕΕ) 2018/659 σχετικά με τους όρους για την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 325 της 16.12.2019, σ. 99).
      
      
         
            ΠΑΡΑΡΤΗΜΑ I
            Στο παράρτημα I του εκτελεστικού κανονισμού (ΕΕ) 2018/659, στον κατάλογο των τρίτων χωρών και των τμημάτων του εδάφους τρίτων χωρών από τις οποίες/τα οποία επιτρέπεται η εισαγωγή παρτίδων ιπποειδών και σπέρματος, ωαρίων και εμβρύων ιπποειδών στην Ένωση, η καταχώριση για την Τουρκία αντικαθίσταται από το ακόλουθο κείμενο:
            
               
                           «TR
                        
                        
                           Τουρκία
                        
                        
                           TR-0
                        
                        
                           Ολόκληρη η χώρα
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Επαρχίες Ankara, Edirne, Istanbul, Izmir, Kirklareli και Tekirdag
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —»
                        
                        
                            
                        
                     
         
      
      
         
            ΠΑΡΑΡΤΗΜΑ II
            Στο παράρτημα II τμήμα 2 μέρος Β του εκτελεστικού κανονισμού (ΕΕ) 2018/659, το κεφάλαιο 1 αντικαθίσταται από το ακόλουθο κείμενο:
            
               
                  «Κεφάλαιο 1
               
               Υπόδειγμα υγειονομικού πιστοποιητικού και υπόδειγμα δήλωσης για την επανείσοδο εγγεγραμμένων ίππων στην Ένωση για αγώνες κατόπιν προσωρινής εξαγωγής για περίοδο όχι μεγαλύτερη των 90 ημερών προκειμένου να συμμετάσχουν σε ιππικές εκδηλώσεις που οργανώνονται υπό την αιγίδα της Διεθνούς Ομοσπονδίας Ιππασίας (FEI)
               [δοκιμαστικές διοργανώσεις στο πλαίσιο της προετοιμασίας για τους Ολυμπιακούς Αγώνες, Ολυμπιακοί Αγώνες, Παραολυμπιακοί Αγώνες, Παγκόσμιοι Ιππικοί Αγώνες/Παγκόσμιο Πρωτάθλημα, Ασιατικοί Ιππικοί Αγώνες, Αμερικανικοί Ιππικοί Αγώνες (συμπεριλαμβανομένων των Παναμερικανών Αγώνων, των Ιππικών Αγώνων Νότιας Αμερικής, των Ιππικών Αγώνων Κεντρικής Αμερικής και των Ιππικών Αγώνων Καραϊβικής), Παγκόσμιο Κύπελλο Ιππικής Αντοχής στα Ηνωμένα Αραβικά Εμιράτα, LG Global Champions Tour, διεθνής λίγκα αγώνων υπερπήδησης εμποδίων Ηνωμένων Αραβικών Εμιράτων]